CELEX: C2007/082/91
Language: fi
Date: 2007-04-14 00:00:00
Title: Asia T-33/07: Kanne 12.2.2007 — Helleenien tasavalta v. Euroopan yhteisöjen komissio

14.4.2007   
            
            
               FI
            
            
               Euroopan unionin virallinen lehti
            
            
               C 82/42
            
         Kanne 12.2.2007 — Helleenien tasavalta v. Euroopan yhteisöjen komissio
   (Asia T-33/07)
   (2007/C 82/91)
   Oikeudenkäyntikieli: kreikka
   Asianosaiset
   
      Kantaja: Helleenien tasavalta (asiamiehet: I. Chalkias ja G. Kanellopoulos)
   
      Vastaaja: Euroopan yhteisöjen komissio
   Vaatimukset
   
               —
            
            
               Komission riidanalainen päätös on kumottava tai sitä on muutettava jäljempänä esitetyllä tavalla.
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Helleenien tasavalta esittää komission 14.12.2006 tekemää päätöstä K(2006) 5993 lopullinen (EUVL 2006, L 355, s. 96), jolla komissio jätti yhteisörahoituksen ulkopuolelle jäsenvaltioiden — nyt esillä olevassa tapauksessa Kreikan tasavallan — tiettyjä menoja tarkastaessaan ja hyväksyessään Euroopan maatalouden ohjaus- ja tukirahaston (EMOTR) tukiosastosta maksettuja menoja, vastaan seuraavat kumoamisperusteet:
   Ensimmäisellä yleisellä kumoamisperusteella, joka koskee kaikkia oikaisua, kantaja väittää, että vastaaja on rikkonut olennaista menettelymääräystä, josta säädetään asetuksen (EY) N:o 1663/95 (1) 8 artiklan 1 kohdan kolmannen alakohdan a alakohdassa, koska se on jättänyt järjestämättä kahdenväliset neuvottelut Kreikan viranomaisten kanssa niiden syyksi luettujen rikkomisten vakavuuden arvioinnista ja Euroopan yhteisölle aiheutuneesta taloudellisesta haitasta, ja toissijaisesti koska komissiolla ei ollut ajallista toimivaltaa tehdä oikaisuja.
   Erityisesti oliiviöljyalalla kantaja väittää, että kaksinkertaistaessaan oikaisun 5 prosentista 10 prosenttiin ilman, että olisi havaittu valvontajärjestelmän huonontumista — vaan päinvastoin, kyseisen järjestelmän oli havaittu parantuneen — vastaaja on ylittänyt harkintavaltansa rajat. Vastaaja on kantajan mukaan myös tehnyt virheen yhteisön säännösten tulkinnassa ja tosiseikkojen arvioinnissa ja loukannut suhteellisuusperiaatetta.
   Puuvilla-alan osalta kantaja esittää kumoamisperusteeksi sen, että tosiseikkoja on arvioitu virheellisesti, oikaisua on perusteltu virheellisesti eikä sille ole oikeudellista perustaa, asetuksen (ETY) N:o 1201/89 (2) 12 artiklan 1 kohtaa on tulkittu ja sovellettu virheellisesti ja oikeusvarmuuden periaatetta on loukattu, koska menojen kohdistamismenettely on kestänyt yli kymmenen vuotta.
   Kuivattujen viinirypäleiden osalta kantaja esittää perusteluksi sen, että vastaaja on tulkinnut oikaisuja koskevia suuntaviivoja virheellisesti määrätessään oikaisun suuruudeksi 10 prosenttia toissijaisen valvonnan riittämättömyyden vuoksi, ja sen, että päätöksen perustelut ovat puutteelliset korinttirusinoiden osalta tehdyn oikaisun osalta.
   Sitrushedelmien osalta kantaja väittää, että vastaaja on virheellisesti vedonnut hallinnollisen valvonnan puutteisiin ja perustellut niitä riittämättömästi loukaten näin suhteellisuusperiaatetta, tai että vastaaja on toissijaisesti tehnyt virheen tulkitessaan ja ajallisesti soveltaessaan asiakirjan 17933/2000 liitettä 16 luokitellessaan kiistanalaiset tarkastukset perustarkastuksiksi.
   Lopuksi, myöhästyneiden maksujen osalta kantaja väittää, että tosiseikkoja on arvioitu virheellisesti, kun on määrätty kaksinkertainen oikaisu talousarvion nimikkeen B01-1210-160 osalta, asetuksen (EY) N:o 296/96 (3) 4 artiklan 2 kohtaa on tulkittu ja sovellettu virheellisesti siltä osin kuin kyse on 4 prosentin varauksen laskemisen perusteesta ja arviointi on ollut virheellistä eikä sitä ole perusteltu riittävästi siltä osin kuin kyse on esitetyistä poikkeuksellisista olosuhteista ja hallinnollisista erityisistä edellytyksistä.
   
      (1)  Neuvoston asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta 7.7.1995 annettu komission asetus (EY) N:o 1663/95 (EYVL L 158, 8.7.1995, s. 6).
   
      (2)  Yksityiskohtaisista säännöistä puuvillan tukijärjestelmän soveltamisesta 3.5.1998 annettu komission asetus (ETY) N:o 1201/89 (EYVL L 123, s. 23).
   
      (3)  Jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta ja asetuksen (ETY) N:o 2776/88 kumoamisesta 16.2.1996 annettu komission asetus (EY) N:o 296/96 (EYVL L 39, 17.2.1996, s. 5).